Նմանապէս ծանր են յօդուածներէ ոմանք։ Յիշեմ մէկը՝ ∩Դիւրին չէ Կյաւուր ըլլալ∪։ ∩Հայրս ալ միւս բոլոր Քրիստոնեաներու նման պահեստազօրքի կոչեցին երբ սկսաւ երկրորդ աշխարհամարտը։ Ժողովուրդի բառամթերքին մէջ ծանօթ է ∩20 դասակարգ զինուորութիւն∪ անուանումով։ Մեր տան եօթ շունչի հոգը կը մնայ 13 ամեայ եղբօրս՝ Համբարձումի ուսերուն։ Այս իմ 40−ամեայ հօր երկրորդ զօրակոչութիւնն է։ Անզէն զինուորութեան ծառայութիւն մըն է որ կը կատարէն։ Զինեալ պահակներու հսկողութեան տակ կ՚աշխատին ճանապարհաշինութեան, կամուրջ կապելու նման գործերով։ (Բոլորին ծանօթ իրողութիւն մըն է այս)։ Սովետական երկրի ժողովուրդները եթէ զիչէին Սդալինկրատ յարձակող Հիթլերի բանակին դիմաց, 20 դասակարգի զօրակոչիկները չէին կրնար տուն վերադառնալ։ (Այս ալ շատ ընդունելութիւն գտած մեկնաբանութիւն մըն է)։